Document ID: 31999R2654

Uredba Komisije (ES) št. 2654/1999
z dne 16. decembra 1999
o spremembi Uredbe (EGS) št. 2921/90 o pomoči za proizvodnjo kazeina in kazeinatov iz posnetega mleka
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1] in zlasti njenega člena 15,
ob upoštevanju naslednjega:
(1) Uredba (ES) št. 1255/1999 od 1. januarja 2000 nadomešča Uredbo Sveta (EGS) št. 804/68 [2], kakor je bila nazadnje spremenjena z Uredbo (ES) št. 1587/96 [3], in med drugim Uredbo Sveta (EGS) št. 987/68 z dne 15. julija 1968, ki določa splošna pravila za dodeljevanje pomoči za posneto mleko, predelano v kazein ali kazeinate [4], kakor je bila nazadnje spremenjena z Uredbo (EGS) št. 1435/90 [5]. Da se upoštevajo te nove ureditve, se mora spremeniti Uredba Komisije (EGS) št. 2921/90 z dne 10. oktobra 1990 o pomoči za proizvodnjo kazeina in kazeinatov iz posnetega mleka [6], kakor je bila nazadnje spremenjena z Uredbo (ES) št. 2501/1999 [7]. Navedeni uredbi je treba dodati opredelitve proizvodov, ki so upravičeni do te sheme pomoči, in imenovati organ, na katerega morajo vlagatelji nasloviti svoje zahtevke. Te določbe se bodo uporabljale od 1. januarja 2000.
(2) Upravljalni odbor za mleko in mlečne proizvode ni podal mnenja v roku, ki ga je določil njegov predsednik,
SPREJELA NASLEDNJO UREDBO:
Člen 1
Člen 1 Uredbe (EGS) št. 2921/90 se s to uredbo spremeni:
1. Uvodni del odstavka 2 se nadomesti z naslednjim:
"2. Pomoč se plača na osnovi pisnega zahtevka, ki ga vloži proizvajalec kazeina ali kazeinatov pristojnemu organu v državi članici, kjer so se proizvedli kazeini ali kazeinati, navajajoč:"
2. Doda se naslednji odstavek:
"4. V tej uredbi je:
(a) "posneto mleko" mleko ene ali več krav ali koz, ki se mu nič ne doda in je le delno posneto, tako da se vsebnost maščobe zmanjša na ne več kot 0,10 %;
(b) "surovi kazein" v vodi netopen proizvod, ki ga pridobimo iz posnetega mleka z obarjanjem s pomočjo mikrobiološkega kisanja ali z dodatkom kislin, sirišča ali drugih koagulacijskih encimov, ne glede na katerokoli predhodno obdelavo z ionskimi izmenjevalci ali postopki koncentracije;
(c) "kazein" očiščen in posušen proizvod, v vodi netopen in ki ga pridobimo iz surovega kazeina ali posnetega mleka z obarjanjem s pomočjo mikrobiološkega kisanja ali z dodatkom kislin, sirišča ali drugih koagulacijskih encimov, ne glede na katerokoli predhodno obdelavo z ionskimi izmenjevalci ali postopki koncentracije;
(d) "kazeinati" proizvodi, ki jih pridobimo s sušenjem kazeina ali surovega kazeina, obdelanega s sredstvi za nevtralizacijo."
Člen 2
Ta uredba začne veljati dne 1. januarja 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. decembra 1999

Labels: 17
5